**Zákaz desmediphamu neznamená koniec pestovania cukrovej repy.**

Zákaz herbicídnej účinnej látky *desmedipham* od leta 2020 znamená pre budúcnosť pestovania cukrovej repy určité obmedzenia, **NIE** však také, ktoré by znamenalo nemožnosť odburinenia porastov klasických odrôd cukrovej repy. Na trhu stále zostáva veľké množstvo účinných látok, ktorých vhodným kombinovaním a načasovaním možno veľmi úspešne a šetrne odburiniť porasty cukrovej repy.

Základným pilierom zostáva naďalej ***phenmedipham* (FENIFAN)**, ktorý pôsobí kontaktne cez list. Látka účinkuje predovšetkým na mrlíky, lobodu konáristú, horčicu roľnú, žltnicu, peniažtek roľný, pohánkovec ovýjavý a ďalšie. Na posilnenie účinku možno pridávať zmáčadlá či olej **(GONDOR)**, a to zvlášť v suchších podmienkach, kedy mrlíkovité buriny majú silnú voskovú vrstvu. Dôležitým partnerom, ktorý by mala aplikácia *phenmediphamu* sprevádzať je ***ethofumesate* (STEMAT SUPER)**, látka pôsobiaca čiastočne kontaktne, ale prevažne cez korene rastlín. Účinkuje hlavne na lipkavec, horčiaky, bažanka a konopnicu. Prevažne cez list pôsobí účinná látka ***triflusulfuron-metyl* (BETAFLEX)**,ktorá patrí tiež k pilierom ochrany cukrovej repy proti burinám. Zvyšuje účinnosť predchádzajúcich základných látok o láskavce, výmrv repky a slnečnice, rumančeky, horčiaky, lipkavec, hviezdicu, tetluchu, podslnečník, hluchavky, mak, zemedym (vedľajšia účinnosť), ľuľok. Veľmi dobrým komponentom s reziduálnym pôsobením je ďalší pilier a to účinná látka ***metamitron* (METAFOL 700 SC)**. Okrem uvádzanej výhody reziduálnej pôdnej účinnosti ide o látku k cukrovej repe veľmi tolerantnú s veľmi dobrou účinnosťou predovšetkým na mrlíky, lobody, výmrv repky (kapustovité), rumančeky, hviezdicu a ďalšie. Významnou, reziduálne pôsobiacou, úč. látkou, vhodnou aj do prvých aplikácií, je ***quinmerac***  pôsobiaci na celý rad problémových burín ako lipkavec, tetlucha, loboda konáristá, horčiak broskyňolistý, ľuľok. Ďalšou účinnou látkou vhodnou do repy je ***dimethenamid***, ktorý zaisťuje dlhodobý reziduálny účinok a silne bráni vzchádzaniu láskavca, zemedymu a ďalších aj trávovitých burín (napr. ježatka kuria). Spolu s quinmeracom sú dodávané v zmesi v jednom prípravku(v SR registrovaným pod názvom **PERMUSON PRO**). Túto kombináciu možno použiť už od prvých aplikácií. Môže to významne rozšíriť spektrum účinku na láskavce a ježatku. Účinnou látkou pôsobiacou predovšetkým ako pôdny herbicíd vhodný do neskorších aplikácií je ***lenacil* (VENZAR 500 SC)**. V prvom rade významným synergickým pôsobením prispieva k zlepšeniu (aktivácii) pôsobenia látok účinkujúcich cez listy, ale aj vďaka dlhšej reziduálnej účinnosti je použiteľný proti neskoršiemu zaburinenia porastov s účinnosťou predovšetkým na vzchádzajúce rumančeky, mrlíky . mak, horčiaky, hviezdicu, zemedym, kapsičku, ale aj výmrv repky. Na pichliač funguje ***clopyralid* (VIVENDI 200)**, ktorý pôsobí veľmi dobre aj na množstvo ďalších burín. Pri vhodnom začlenení do systému ochrany môže významne prispieť k odburineniu porastu. Okrem pichliača pôsobí predovšetkým na rumančeky, výmrv slnečnice, mlieče, starčeky, pohánku, ďalej napr. na tetluchu, horčiaky a ľuľok. Novým prípravkom na slovenskom trhu bude v roku 2021 kombinovaný herbicíd **TANDEM STEFES (*phenmedipham 200 g a ethofumesate 190 g*)**. Tento výrobok sa vracia do agronomickej praxe po niekoľkých rokoch. Má modernú SC formuláciu, šetrnú k cukrovej repe aj v najskorších rastových štádiách. Je vynikajúcim partnerom k prípravkom **PERMUSON PRO, BETAFLEX A METAFOL 700 SC.**

Proti trávovitým burinám je registrovaný náš osvedčený graminicíd **RANGO SUPER** ***(quizalofop-p-tefuryl)***.

|  |
| --- |
| **Prehľad prípravkov do cukrovej repy od Agroaliance** |
|  |  |  |  |  |
| **TANDEM STEFES FL**  | 200 g/l phenmedipham |
|  | 190 g/l ethofumesat |
| **METAFOL 700 SC** | 700 g/l metamitron |
| **METOLAFLEX** | 900 g/l s-metolachlor |
| **FENIFAN** | 160 g/l phenmediphan |
| **STEMAT SUPER** | 500 g/l ethofumesate |
| **BETAFLEX** | 500 g/kg triflusulfuron-methyl |
| **PERMUSON PRO** | 167 g/l quinmerac |
|  | 333 g/l dimethenamid-P |
| **VENZAR 500 SC** | 500 g/l lenacil |
| **VIVENDI 200** | 200 g/l clopyralid |
| **RANGO SUPER** |  40 g/l quizalofop-p-tefluryl |
| **GONDOR** | 495 g/l lecitin |
|  |  |  |  |  |
| **Základná kombinácia** |  | **Možné doplnenenie kombinácie** |
| Prípravok | Dávka l,kg/ha |   | Prípravok | Dávka l,kg/ha |
| **T0** |   |   | Fenifan | 1,0 - 3,0 |
| Metolaflex | 1 |   | Stemat super | 0,2 - 0,6 |
| **T1** |   |   | Permuson pro  | 0,3 - 0,6 |
| Tandem Stefes | 1,25 |   | Vivendi 200 | 0,2 - 0,3 |
| Metafol 700 SC | 1 |   | Rango Super | 1,0 - 2,5 |
| Gondor | 0,25 |   |   |   |
| **T2** |   |   |   |   |
| Tandem Stefes | 1,5 |   |   |   |
| Betaflex | 0,02 |   |   |   |
| Gondor | 0,25 |   |   |   |
| **T3** |   |   |   |   |
| Tandem Stefes | 1,5 |   |   |   |
| Betaflex | 0,03 |   |   |   |
| Venzar 500 SC | 0,6 |   |   |   |
| Gondor | 0,25 |   |   |   |
|  |  |  |  |

\* Aplikácia prípravku **Metolaflex** (T0) je voliteľná alternatíva podľa miestnych podmienok a skúseností agronóma (v minulosti sa používal preemergentne Pyramin Turbo). Ako u všetkých preemergentných prípravkov, aj u Metolaflexu podporuje účinnosť pôdna vlhkosť. Preto ho odporúčame zapraviť pri predsejbovej príprave, kedy býva v pôde väčšinou ešte dostatok zimnej vlahy. Môže sa tiež aplikovať pred sejbou bez zapravenia, alebo do troch dní po sejbe. Na povrchu pôdy vytvorí fotostabilný film, ktorý ničí vzchádzajúce buriny a tým sa vytvorí väčší priestor pre následnú postemergentnú aplikáciu(T1).

*Náš poradenský servis Vám bude tak ako doteraz vždy ochotný poradiť pri zostavovaní plánov ochrany nielen pre porasty cukrovej repy.*

*Ing. L.Orságh 0903457967 Ing. M.Bohunický 0918491743 Ing. J.Sakáč 0904103433*